AIŠKINAMASIS RAŠTAS

Dėl Molėtų rajono savivaldybės strateginio veiklos plano 2017-2019 metams patvirtinimo

 **1. Parengto tarybos sprendimo projekto tikslai ir uždaviniai**

 Sprendimo tikslas - įvykdyti LR vietos savivaldos įstatymo reikalavimą patvirtinti Molėtų rajono savivaldybės strateginį veiklos planą 2017-2019 metams (toliau – planas). Planas tvirtinamas kiekvienais metais.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 40 punktas;

 Molėtų rajono savivaldybės strateginio planavimo organizavimo tvarkos aprašas, patvirtintas Molėtų rajono savivaldybės tarybos 2015 m. gruodžio 17 d. sprendimu Nr. B1-274 „Dėl Molėtų rajono savivaldybės strateginio planavimo organizavimo tvarkos aprašo patvirtinimo”.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – parengtas 3 metų trukmės strateginio planavimo dokumentas, detalizuojantis savivaldybės strateginio plėtros plano ir savivaldybės atskirų ūkio šakų (sektorių) plėtros programų tikslų ir uždavinių įgyvendinimą, kuris sudaromas atsižvelgiant į planuojamus savivaldybės finansinius ir žmogiškuosius išteklius.

 Neigiamų pasekmių nenumatoma.

 **4. Priemonės sprendimui įgyvendinti**

Sprendimas bus įgyvendinamas vykdant Molėtų rajono savivaldybės strateginiame veiklos plane 2017-2019 metams numatytas priemones.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 **S**prendimui įgyvendinti lėšų nereikia.

 Plano priemonių įgyvendinimui bus panaudotos ES programų, Valstybės investicijų programos, Kelių priežiūros ir plėtros programos, Savivaldybės biudžeto, skolintos ir kitos lėšos.

 **6. Vykdytojai, įvykdymo terminai**

Savivaldybės administracijos darbuotojai, kuriems paskirtos atitinkamos užduotys ir funkcijos, susijusios su strateginiu planavimu.

Įvykdymo terminas – nuolat.

Parengė

Statybos ir vietinio ūkio skyriaus vedėjas,

laikinai einantis Strateginio planavimo ir investicijų skyriaus vedėjo funkcijas

Rimantas Šavelis